b"\n_START_ARTICLE_\nLuis Mar\xc3\xada Linde de Castro\n_START_SECTION_\nBiografia\n_START_PARAGRAPH_\nEs va llicenciar en Ci\xc3\xa8ncies Econ\xc3\xb2miques per la Universitat Complutense de Madrid i amb 24 anys va aconseguir un lloc de funcionari del Cos Superior de T\xc3\xa8cnics Comercials i Economistes de l'Estat com a n\xc3\xbamero 1 de la seva promoci\xc3\xb3._NEWLINE_Va ser Conseller Comercial de l'ambaixada espanyola a l'URSS i Secretari general T\xc3\xa8cnic del Ministeri d'Economia. El 1983 va ser nomenat sotsdirector general i cap d'Operacions Exteriors del Banc d'Espanya i, en 1987, director general del Departament Estranger. Entre 2005 i 2008 va ser director executiu per Espanya al Banco Interamericano de Desarrollo._NEWLINE_El 25 de maig de 2012 va substituir Vicente Salas com a conseller del Banc d'Espanya; uns dies despr\xc3\xa9s, el 7 de juny, va ser nomenat Governador del Banc d'Espanya despr\xc3\xa9s de la dimissi\xc3\xb3 de Miguel \xc3\x81ngel Fern\xc3\xa1ndez Ord\xc3\xb3\xc3\xb1ez. Finalment, va prendre possessi\xc3\xb3 del seu c\xc3\xa0rrec l'11 de juny."